Stefan Edberg
Store norske leksikon,Sport og spill,Ballsport,Racketsport,Tennis
Stefan Edberg er en svensk tidligere tennisspiller. Han er en av de tre store i svensk tennis ved siden av Björn Borg og Mats Wilander.
Edberg var rangert som verdens beste spiller i 72 uker i perioden 1990–1992. Han vant single i Wimbledon i 1988 og 1990, i det australske mesterskapet i 1985 og 1987 og i det amerikanske mesterskapet (US Open) i 1991 og 1992.Han deltok på det svenske landslaget som vant Davis Cup i 1984, 1985, 1987 og 1994. Edberg var også en god doublespiller, med blant annet seier i US Open i 1987 (sammen med Anders Järryd). Han tok OL-bronse i single og double i 1988. Les mer i Store norske leksikon tennis